《杏林清隐》
明代·练子宁

传家三世总能医，不独长桑授上池。董奉林香丹杏熟，苏耽井在绿苔滋。

城中卖药人同识，谷口行春鹤惯随。我亦欲传丹鼎诀，洞天石扇拟同窥。

作者简介：（?—1402）明江西新淦人，名安，以字行。洪武十八年进士。授修撰，历迁工部侍郎。建文时，与方孝孺并见信用，改吏部左侍郎，寻拜御史大夫。燕王起兵，李景隆北征屡败，子宁请诛之，不听，因大哭求死。燕王即位，缚子宁至，语不屈，被磔死，并遭灭族之祸。有《金川玉屑集》。